text: [{"text_idx": "#000000", "text": "Mikudagin, 17. mai, kl. 12.00, koma f\u00f8roysku EM-atgongumerkini til s\u00f8lu"}, {"text_idx": "#000001", "text": "\u00c6tlar tu\u0301 til Berlin i\u0301 januar 2024 at si\u0301ggja F\u00f8royar i\u0301 EM-endasp\u00e6linum fyri menn, og vilt tu\u0301 tryggja t\u00e6r sess saman vi\u00f0 f\u00f8royingunum i\u0301 Mercedes-Benz arena?"}, {"text_idx": "#000002", "text": "Mikudagin, 17. mai, kl. 12.00, koma pakka-atgongumerkini tilluta\u00f0i HSF til s\u00f8lu. I\u0301 fyrstu atl\u00f8gu er bert m\u00f8guligt at keypa pakka-atgongumerki. Hetta merkir atgongd til allar dystirnar i\u0301 bo\u0301lkinum hja\u0301 F\u00f8royum. Dagsatgongumerki koma fyrst til s\u00f8lu 31. mai.Dystirnir i\u0301 bo\u0301lkinum hja\u0301 hja\u0301 F\u00f8royum liggja solei\u00f0is:Ho\u0301sdagin 11. januar: Slovenia \u2013 F\u00f8royar og Noreg \u2013 Po\u0301llandLeygardagin 13. januar: F\u00f8royar \u2013 Noreg og Po\u0301lland \u2013 SloveniaMa\u0301nadagin 15. januar: Po\u0301lland \u2013 F\u00f8royar og Slovenia \u2013 Noreg"}, {"text_idx": "#000003", "text": "Mikudagin, 17. mai, kl. 12.00, ver\u00f0ur leinkja l\u00f8gd u\u0301t a\u0301 heimasi\u0301\u00f0una og facebook hja\u0301 Hondbo\u0301ltssambandinum saman vi\u00f0 einari kotu. Vi\u00f0 at try\u0301sta a\u0301 leinkjuna og hareftir kotuna, f\u00e6st atgongd til setrini, sum eru l\u00f8gd av til f\u00f8roysku a\u0301sko\u00f0ararnar. Til ber i\u0301 mesta lagi at keypa 10 atgongumerki a\u0301 gangin. Talan er um atgongumerki i\u0301 sektio\u0301n 218 (purpur), 219 (gul), 406 (bla\u0301), 407 (bla\u0301) og 408 (rey\u00f0). Hartil sita f\u00f8royingar eisini i\u0301 sektio\u0301n 104, 201, 217, og 220. Hesi seinnu eru atgongumerki, sum eru farin til fer\u00f0askrivstovur o.o."}, {"text_idx": "#000004", "text": "HSF hevur arbeitt fyri at tryggja f\u00f8royingum so no\u0301gv atgongumerki sum gj\u00f8rligt, og eru omanfyri 2.200 atgongumerki tryggja\u00f0i f\u00f8royingum."}, {"text_idx": "#000005", "text": "Hava tit ivama\u0301l vi\u00f0vi\u0301kjandi atgongumerkjum, kunnu tit venda tykkum til HSF, Hans Jo\u0301n Thomsen, hansjon@hsf.fo, tlf. 783300 ella Hallur Danielsen, hallur@hsf.fo, tlf. 231982."}, {"text_idx": "#000006", "text": "Hesar 16 m\u00f8ta Sv\u00f8ri\u0301ki og I\u0301slandi"}, {"text_idx": "#000008", "text": "Hondbo\u0301ltssambandi\u00f0 og shippingfyrit\u00f8kan Navigare hava longt verandi stu\u00f0ulsavtalu fram til 2026."}, {"text_idx": "#000009", "text": "Neistakvinnur og H71 u\u0301t i\u0301 Europa"}]